**ETIKOS KOMISIJOS SPRENDIMAI 2017m.**

1. **DĖL PAKARTOTINIO VISUOTINIO SUSIRINKIMOMETU GALIMAI PADARYTŲ PAŽEIDIMŲ IR REZULTATŲ TEISĖTUMO**

Panevėžio kolegijos Etikos komisija, vadovaudamasi Panevėžio kolegijos Akademinės etikos kodeksu, Panevėžio kolegijos Etikos kodeksu, Panevėžio kolegijos Etikos komisijos darbo reglamento 35 p., nagrinėjo pareiškėjos L.U. 2017-03-20 d. skundą Panevėžio Kolegijos Etikos komisijai.

Etikos komisija 2017-04-03 d. išnagrinėjusi L.U. skundą dėl pakartotinio visuotinio susirinkimo metu galimai padarytų pažeidimų ir rezultatų teisėtumo ir įvertinusi PK akademinės bendruomenės pakartotinio visuotinio susirinkimo metu priimto sprendimo atitiktį PK Akademinės etikos kodeksui, etikos pažeidimų nenustatė.

Etikos komisijos pirmininkė Ermina Čižienė

1. **DĖL PANEVĖŽIO KOLEGIJOS SOCIALINIŲ MOKSLŲ** **FAKULTETO *TEISĖS* STUDIJŲ PROGRAMOS STUDENTŲ AKADEMINĖS ETIKOS PAŽEIDIMŲ.**

Panevėžio kolegijos Etikos komisija, vadovaudamasi Panevėžio kolegijos Akademinės etikos kodeksu, Panevėžio kolegijos Etikos kodeksu, Panevėžio kolegijos Etikos komisijos darbo reglamento 35 p., svarstė pareiškėjos L.U. 2017-06-13 d. pranešimą apie SM fakulteto *Teisės* studijų programos studentų akademinės etikos pažeidimus.

Etikos komisija, 2017-06-21 išnagrinėjusi L. U. pranešimo apie SM fakulteto *Teisės* studijų programos studentų akademinės etikos pažeidimus ir vadovaudamasi Etikos komisijos darbo reglamento 35.3 p. nusprendė rekomenduoti šias akademinės etikos užtikrinimo priemones:

1. Siūlyti Akademinei tarybai parengti *Panevėžio kolegijos* *Plagiato prevencijos tvarką*.
2. Studijų programų komitetams peržiūrėti kursinių darbų, baigiamųjų darbų (projektų) rengimo ir gynimo metodinius nurodymus, papildant juos akademinio sąžiningumo reikalavimais.
3. Siūlyti į studijų dalykų *Mokslo taikomųjų tyrimų metodologija, Taikomieji tyrimai, Pedagoginių tyrimų metodologija,* *Socialinių tyrimų metodai, Profesinė etika, Teisė, Informacijos valdymas* turinį integruoti autorių teisių apsaugos normas.
4. Visų dalykų dėstytojams, pateikiant savarankiškų darbų užduotis, atkreipti dėmesį į pamatinių akademinės etikos vertybių laikymąsi.
5. Svarstyti *Recenzentų atrankos ir kvalifikavimo komisijos narių skyrimo tvarkos*, kuri prisidėtų prie bendrųjų etikos principų užtikrinimo, tikslingumą.

Etikos komisijos pirmininkė Ermina Čižienė